
A V I Z

asupra propunerii legislative  privind aprobarea alineatului (24) al articolului nr.26 din Legea  nr.1/2000 pentru reconstituirea dreptului de proprietate asupra terenurilor agricole şi celor  forestiere, solicitate potrivit prevederilor Legii  fondului  funciar nr.18/1991 şi  ale Legii nr.169/1997


În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea  legislativă privind aprobarea alineatului (24) al articolului nr.26 din Legea  nr.1/2000 pentru reconstituirea dreptului de proprietate asupra terenurilor agricole şi celor  forestiere, solicitate potrivit prevederilor Legii  fondului  funciar nr.18/1991 şi  ale Legii nr.169/1997, trimisă cu adresa nr. P.l.- x 568 din  26 iunie 2006, înregistrată  sub nr.31/864 din  26 iunie 2006. 

Această iniţiativă legislativă  a fost respinsă de Senat, în calitate de primă Cameră sesizată, în  şedinţa din 20 iunie 2006. 



Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea  legislativă, menţionată  mai sus, în şedinţa din   28 august 2006.


Membrii comisiei au examinat propunerea legislativă, expunerea de motive,  avizul favorabil al Consiliului Legislativ nr.1746/9.12.2005, precum  şi punctul de  vedere al Guvernului, transmis cu adresa nr.842/14.03.2006, prin care acesta  nu susţine adoptarea iniţiativei legislative.



În urma dezbaterilor, cu unanimitate de voturi, membrii Comisiei au  hotărât avizarea favorabilă a iniţiativei legislative.
În raport de obiectul şi conţinutul său, ce vizează modificarea unei legi  organice,  propunerea  legislativă, face parte din categoria legilor organice.

